Ma tsirkuleerin ja mind tuntakse ära - Calendula omad, kellele ma Tukumsis meistriklassi tegin, lausa piinlik, et mina neil enam nägu ja nime kokku ei pane, aga noh, nendel olin ka mina üksi meeles pidada, aga minul  neid paarkümmend tükki. Jutustavad, et nad iga kord, kui nad "Hunsdon House'i" (mida nad järjekindlalt "Hudson House'iks" nimetavad) harjutavad, meenutavad nad, mis mina selle või selle koha peal ütlesin. Hah! Ma olen autoriteet! Lätis on trupp, kelle jaoks ma olen autoriteet! Keksin sellega veel garderoobis J. ja K. ees edasi - ma olen autoriteet, Lätis on kaks truppi, kes tantsib minu rekonstruktsiooni! - aga ma olen ju eikeegi!